Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: a felek akaratától függő mértékben és módon vagyonközösséggé válik, azonban a házasfelek számos ponton megőrzik önállóságukat és függetlenségüket. Álláspontja szerint ezt erősíti meg a házasságról, a családról és a gyámságról szóló 1952. évi IV. törvény (a továbbiakban: Csjt.)
Paragraph Index: 442

g) pontja szerint az Információs Hivatal, az 5. § f) pontja szerint a Nemzetbiztonsági Hivatal, a 6. § h) pontja szerint a Katonai Felderítő Hivatal, a 7. § h) pontja szerint a Katonai Biztonsági Hivatal, a 8. § (1) bekezdés f) pontja szerint a Nemzetbiztonsági Szakszolgálat (a továbbiakban együtt: nemzetbiztonsági szolgálatok) ellátják a hatáskörükbe tartozó személyek nemzetbiztonsági ellenőrzését (a továbbiakban: ellenőrzés). Az ellenőrzést az Nbtv. 2. számú mellékletében felsorolt fontos és bizalmas munkakörökre jelöltek vonatkozásában kell elvégezni, illetve felhatalmazást ad a miniszterek részére, hogy — az állami szervek körében — további ilyen módon védendő munkaköröket állapítsanak meg. Az Nbtv. 68. § (1) bekezdése szerint az ellenőrzés célja a biztonsági feltételek meglétének vizsgálata egy konkrét személy vonatkozásában. Az ellenőrzés a nemzetbiztonsági szolgálatnál az Nbtv. 69. §-ában meghatározott személy írásbeli kezdeményezésére indul. Az ellenőrzés megindulásának előfeltétele, hogy a jelölt nyilatkozatot tegyen és egy személyes és különleges adatokat tartalmazó kérdőívet töltsön ki, az Nbtv. 3. számú mellékletének megfelelően. A kérdőíven feltüntetendő adatok mennyisége, minősége, részletezettsége és időbeni kiterjedtsége attól függ, hogy a munkakör mennyire fontos és bizalmas. A munkaköröket ennek alapján az Nbtv. 2. számú melléklete „A”, „B” és „C” típusú ellenőrzési kategóriába sorolja, amelyek közül a „C” a legterjedelmesebb. A kérdőív jelölt általi kitöltését egy ún. Tájékoztató segíti. A Tájékoztatót a polgári titkosszolgálatokat irányító Tárca Nélküli Miniszter Hivatala adta ki. A nyilatkozat aláírása és a kérdőív kitöltése önkéntes. Amennyiben a jelölt nem járul hozzá az ellenőrzéshez (nem írja alá a nyilatkozatot), annak az a következménye, hogy — az Nbtv. 70. § (5) bekezdése alapján — fontos és bizalmas munkakörben nem alkalmazható. Az ellenőrzés — az Nbtv. 71. § (5) bekezdése alapján — a kitöltött kérdőív adatainak a teljességére és valódiságára terjed ki. Az ellenőrzés eszközeit és módszereit az Nbtv.

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes